VENDIM

Nr. 840, datë 30.12.2025

PËR NJË SHTESË NË VENDIMIN NR. 893, DATË 17.12.2014, TË KËSHILLIT TË MINISTRAVE, “PËR MIRATIMIN E RREGULLAVE TË ORGANIZIMIT DHE TË FUNKSIONIMIT TË KABINETEVE NDIHMËSE, TË ORGANIZIMIT TË BRENDSHËM TË INSTITUCIONEVE TË ADMINISTRATËS SHTETËRORE, SI DHE PËR PROCEDURAT E HOLLËSISHME PËR PËRGATITJEN, PROPOZIMIN, KONSULTIMIN DHE MIRATIMIN E ORGANIZIMIT TË BRENDSHËM”, TË NDRYSHUAR 
Në mbështetje të nenit 100 të Kushtetutës, të neneve 17, pika 2, 21, pika 5, dhe 29, pika 1, të ligjit nr. 90/2012, “Për organizimin dhe funksionimin e administratës shtetërore”, me propozimin e ministrit të Shtetit për Administratën Publike dhe Antikorrupsionin, Këshilli i Ministrave 
VENDOSI:
1. Pas pikës 7/5, të vendimit nr.893, datë 17.12.2014, të Këshillit të Ministrave, të ndryshuar, shtohet pika 7/6, me këtë përmbajtje: 

“7/6. Përcaktimet në pikat 7/1, 7/2, 7/3, 7/4 dhe 7/5, të këtij vendimi, zbatohen me ndryshimet përkatëse edhe për institucionet me vetëfinancim në varësi të Kryeministrit.”. 

2. Efektet financiare të këtij vendimi përballohen nga të ardhurat e veta të institucioneve, pjesë e fushës së veprimit të tij, brenda planit financiar/buxhetit vjetor të miratuar të institucionit. 
3. Ngarkohen institucionet me vetëfinancim në varësi të Kryeministrit për zbatimin e këtij vendimi.

Ky vendim hyn në fuqi pas botimit në Fletoren Zyrtare. 

